Úradný vestník L 339 , 29/12/1994 S. 0058 - 0059

Fínske špeciálne vydanie: Kapitola 2 Zväzok 16 S. 0075

Švédske špeciálne vydanie: Kapitola 2 Zväzok 16 S. 0075



Nariadenie Komisie (EHS) č. 3272/94 z 27. decembra 1994 o zatriedení niektorých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, v znení nariadenia Komisie (EHS) č. 3176/94 [2], najmä jeho článok 9, keďže aby sa zabezpečilo jednotné používanie kombinovanej nomenklatúry priloženej k uvedenému nariadeniu, je potrebné prijať opatrenia týkajúce sa zatrieďovania tovarov uvedených v prílohe tohto nariadenia, keďže nariadenie (EHS) č. 2658/87 určilo všeobecné pravidlá pre interpretáciu kombinovanej nomenklatúry a tieto pravidlá platia aj pre všetky ostatné nomenklatúry, ktoré z neho úplne alebo čiastočne vychádzajú alebo ktoré k nemu pridávajú ďalšie podrozdelenia a ktoré sú určené špecifickými ustanoveniami spoločenstva s ohľadom na používanie colných a iných opatrení, týkajúcich sa obchodu s tovarmi, keďže podľa uvedených všeobecných pravidiel tovary opísané v stĺpci 1 tabuľky priloženej k tomuto nariadeniu musia byť zatriedené podľa vhodných číselných znakov (KN) uvedených v stĺpci 2 z dôvodov určených v stĺpci 3, keďže sa pripúšťa, aby informácie o záväzných sadzbách vydané colnými orgánmi členských štátov v súvislosti s zatrieďovaním tovarov do kombinovanej nomenklatúry, ktoré nie sú v súlade s právami zriadenými týmto nariadením, boli ďalej uvádzané ich vlastníkom, v rámci ustanovení článku 12 (6) nariadenia Rady (EHS) č. 2913/92, ktoré vytvára Colný kódex spoločenstva [3], počas obdobia troch mesiacov, keďže opatrenia určené v tomto nariadení sú v súlade so stanoviskom Sekcie colnej a štatistickej nomenklatúry Výboru pre Colný kódex, PRIJALA TOTO NARIADENIE: Článok 1 Tovary opísané v stĺpci 1 priloženej tabuľky sú teraz zatrieďované v rámci kombinovanej nomenklatúry pod vhodnými číselnými znakmi (KN), uvedenými v stĺpci 2 uvedenej tabuľky. Článok 2 Informácie o záväzných sadzbách vydané colnými orgánmi členských štátov, ktoré nie sú v súlade s právami zriadenými týmto nariadením, sa môžu ďalej uvádzať v rámci ustanovení článku 12 (6) nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. decembra 1994 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 335, 23.12.1994, s. 56. [3] Ú. v. ES L 302, 19.10.1992, s. 1. -------------------------------------------------- PRÍLOHA OPIS TOVARU | Klasifikácia (číselný znak KN) | Dôvody | (1) | (2) | (3) | 1.Oceľová guľa potiahnutá silikónovou pryžou a spĺňajúca nasledujúce technické podmienky:tvrdosť podľa Shorea (typ A) 70 ± 5,náliatok v mieste delenia formy neprevyšujúci 0,05 mm,priemer neprevyšujúci 22 mm acelková hmotnosť 31 g (± 1 g)určená pre použitie pri výrobe ukazovacieho zariadenia (tzv. "počítačová myš"). | 84733090 | Klasifikácia je určená ustanoveniami všeobecných pravidiel 1 a 6 pre výklad kombinovanej nomenklatúry, poznámkou 2 písm. b) k oddielu XVI a znením číselných znakov KN 8473, 847330 a 84733090. | 2.Magnetický pružný disk, na ktorom bol počas výroby nahraný analógový (vlnový) signál, výlučne na účely skúšky akosti magnetickej vrstvy disku. | 85232090 | Klasifikácia je určená ustanoveniami všeobecných pravidiel 1 a 6 pre výklad kombinovanej nomenklatúry a znením číselných znakov KN 8523, 852320 a 85232090. Keďže príslušný analógový signál nemôže po ukončení výroby slúžiť žiadnemu účelu, nemôže byť taký signál považovaný za nahrávanie v zmysle položky 8524. | 3.Spojovacia krabica na použitie v káblových televíznych systémoch skladajúca sa z kovovej krabice (približná veľkosť 10 × 10 × 7 cm) vybavenej káblovými vstupmi a výstupmi. Krabica obsahuje elektrický obvod s radom elektrických súčiastok (ako cievky, transformátory, odpory a kondenzátory) a spojov.Funkcia tejto spojovacej krabice je redukovať napätie signálu prenášaného káblom do televíznych prijímačov a prostredníctvom filtrov zabraňovať napájaciemu napätiu zosilňovačov vstupovať do televíznych prijímačov. | 85438080 | Klasifikácia je určená ustanoveniami všeobecných pravidiel 1 a 6 pre výklad kombinovanej nomenklatúry a znením číselných znakov KN 8543, 854380 a 85438080. Spojovacia krabica nie je svojou konštrukciou ani funkciou prístrojom na pripájanie k elektrickým obvodom alebo na zapojenie v nich v zmysle položky 8536. Keďže sa používa ako súčasť televíznych systémov, je prístrojom so samostatnou funkciou. | --------------------------------------------------